《张子房歌》
明代·周是修

汉家重器张子房，起身报仇来博浪。金槌一挥祖龙怒，四海惊涛随播扬。

忽遇山东隆准公，契合君臣鱼水同。当年不取下邳履，岂有神策先群雄。

萧曹忠贞平勃智，信越武威樊纪义。蛟腾虎变各英豪，复总机谟归掌指。

灭霸成王建业秋，元功茅土遂封留。固知富贵非可久，便逐乔松仙者游。

丹经洞府閒终日，云白山青江水碧。回头世事等浮萍，梁楚他年血波赤。

作者简介：（1354—1402）明江西泰和人，名德，以字行。少孤力学，洪武末举明经，为霍丘县学训导，建文间为衡王府纪善，留京师，预翰林纂修。好荐士，屡陈国家大计。燕兵入京城，自经于应天府学尊经阁。尝辑古今忠节事为《观感录》。